C 312/212
SK
Úradný vestník Európskej únie
1.9.2023
(27)
V programe stability na rok 2023 je načrtnuté strednodobé fiškálne smerovanie do roku 2027.
Podľa programu stability na rok 2023 sa očakáva, že deficit verejných financií postupne klesne na 0,1 % HDP v roku 2025, pričom v roku 2026 sa dosiahne vyrovnaná rozpočtová pozícia a neskôr, v roku 2027, malý prebytok vo výške 0,1 % HDP.
Deficit verejných financií by teda mal v horizonte programu zostať pod úrovňou 3 % HDP.
Podľa programu stability na rok 2023 sa očakáva, že pomer dlhu verejnej správy k HDP sa zníži zo 103,0 % na konci roku 2024 na 92,0 % do konca roku 2027.
Zloženie verejných financií, ktoré viac podporuje rast, a to na príjmovej aj výdavkovej strane verejného rozpočtu, by posilnilo dlhodobú fiškálnu udržateľnosť Portugalska a zároveň zlepšilo podnikateľské prostredie a prispelo k udržateľnému a inkluzívnemu rastu.
V portugalskom daňovom systéme sa vo veľkej miere využívajú daňové výhody, pričom viac ako 500 daňových výhod je upravených vo vyše 60 právnych textoch.
To zvyšuje zložitosť a znižuje transparentnos ť systému, pričom výsledkom sú zároveň ušlé príjmy.
Bolo by prospešné, keby sa nákladová efektívnosť existujúcich daňových výhod systematicky monitoro­ vala a posudzovala, čo by umožnilo výrazné zlepšenia v tejto oblasti.
Okrem toho štátne a obecné príplatky komplikujú systém dane z príjmov právnických osôb, čo vytvára dodatočnú záťaž pre daňovú správu aj podniky.
Bolo by vhodné zvýšiť efektívnosť portugalskej správy príjmov, aby sa podnietilo dobrovoľné dodržiavanie predpisov, pričom by to zároveň pomohlo znížiť daňové úniky a podvody.
Administratívne náklady na výber daní sú vysoké a v posledných rokoch ďalej rástli (od roku 2018 do roku 2020 približne o 5 %).
Zároveň sa zdá, že čas potrebný na zaplatenie daní v Portugalsku je dlhší ako v iných členských štátoch.
Už aj tak vysoké nevyrovnané daňové nedoplatky sa ďalej zvyšovali (ku koncu roka 2020 predstavovali 45,9 % celkových príjmov, čo je výrazne nad priemerom Únie).
(28)
Pokiaľ ide o portugalský systém sociálnej ochrany, schopnosť sociálnych dávok znižovať chudobu je nízka a v roku 2021 sa ďalej znižovala, zatiaľ čo vývoj podielu ľudí ohrozených chudobou patril medzi najhoršie v Únii (zvýšenie o 2,4 %) v kontexte všeobecnej stability vo väčšine členských štátov.
Primeranosť minimálneho príjmu zostáva nízka, pričom minimálny príjem je výrazne pod hranicou chudoby.
Tieto údaje sú výzvou pre schopnosť Portugalska dosiahnuť ciele znižovania chudoby uvedené v Akčnom pláne na realizáciu Európskeho piliera sociálnych práv.
Systém sociálnej ochrany je zároveň naďalej zložitý, keďže sa zdá, že rôzne druhy sociálnych dávok slúžia podobným cieľom.
Výsledná zložitosť a fragmentácia systému sociálnej ochrany vedie k relatívne nízkej miere ich využívania a nedostatočnému účinnému zameraniu na ľudí, ktorí to najviac potrebujú, čo bráni pokrytiu a v konečnom dôsledku primeranosti sociálnych dávok.
Zjednodušenie existujúcich dávok spolu s včasným vykonávaním Národnej stratégie boja proti chudobe zvýši schopnosť Portugalska čeliť budúcim sociálnym výzvam.
(29)
V súlade s článkom 19 ods.
3 písm.
b) nariadenia (EÚ) 2021/241 a kritériom 2.2 prílohy V k uvedenému naria­ deniu plán obnovy a odolnosti zahŕňa rozsiahly súbor vzájomne sa posilňujúcich reforiem a investícií, ktoré sa majú vykonať do roku 2026.
Vykonávanie plánu obnovy a odolnosti Portugalska už prebieha, aj keď hrozia určité oneskorenia.
Portugalsko predložilo dve žiadosti o platbu, čo zodpovedá 58 míľnikom a cieľom v pláne obnovy a odolnosti, a výsledkom bolo vyplatenie prostriedkov v celkovej hodnote 2,98 miliardy EUR.
Portugalský plán obnovy a odolnosti je svojou povahou ambiciózny a zložitý.
Aby sa minimalizovalo riziko oneskorení, je nevyh­ nutné zaistiť silné riadenie a nepretržité monitorovanie plánu.
Začlenenie novej kapitoly REPowerEU do plánu obnovy a odolnosti umožní financovať dodatočné reformy a investície na podporu strategických cieľov Portu­ galska v oblasti energetiky a zelenej transformácie.
Pre úspešné vykonávanie plánu obnovy a odolnosti, ako aj iných hospodárskych politík a politík zamestnanosti, ktoré presahujú rámec plánu, je naďalej dôležité systema­ tické a účinné zapájanie miestnych a regionálnych orgánov, sociálnych partnerov a iných relevantných zaintere­ sovaných strán, čím sa má zabezpečiť všeobecná zodpovednosť za celkový program v danej oblasti politiky.
Portugalsko 26. mája 2023 predložilo zmenu svojho plánu, ktorý bol zrevidovaný pridaním nových opatrení vrátane kapitoly REPowerEU a v ktorom sa zohľadnil zvýšený maximálny finančný príspevok (17).
V súlade s článkom 14 ods.
6 nariadenia (EÚ) 2021/241 predložilo Portugalsko aj svoju žiadosť o dodatočnú úverovú podporu v rámci mechanizmu.
(17) Maximálny finančný príspevok pre Portugalsko bol 30. júna 2022 aktualizovaný na sumu 15,5 miliardy EUR vo forme grantov v súlade s článkom 11 ods.
2 nariadenia (EÚ) 2021/241].